CELEX: 32021R1160
Language: sl
Date: 2021-05-12 00:00:00
Title: Delegirana uredba Komisije (EU) 2021/1160 z dne 12. maja 2021 o spremembi Uredbe (EU) 2019/1241 Evropskega parlamenta in Sveta glede predela za papalino in predela za morsko ploščo v Severnem morju

15.7.2021   
               
               
                  SL
               
               
                  Uradni list Evropske unije
               
               
                  L 250/4
               
            
         DELEGIRANA UREDBA KOMISIJE (EU) 2021/1160
         z dne 12. maja 2021
         o spremembi Uredbe (EU) 2019/1241 Evropskega parlamenta in Sveta glede predela za papalino in predela za morsko ploščo v Severnem morju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 15(2) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2019/1241 določa vzpostavitev tehničnih ukrepov za Severno morje.
                  
               
                     (2)
                  
                  
                     Belgija, Danska, Nemčija, Francija, Nizozemska in Švedska (v nadaljnjem besedilu: skupina Scheveningen) imajo neposreden upravljalni interes za ribolov v Severnem morju. Navedene države članice so 15. in 19. oktobra 2020 predložile dve skupni priporočili v skladu s členom 18(1) Uredbe (EU) št. 1380/2013 Evropskega parlamenta in Sveta (2) in členom 15(3) Uredbe (EU) 2019/1241, v katerih predlagajo, da se z delegiranim aktom Komisije sprejmejo nekatere spremembe veljavnih določb o predelu za morsko ploščo in predelu za papalino v Severnem morju iz Priloge V k Uredbi (EU) 2019/1241. 2. februarja 2021 so predložile revidirano različico skupnega priporočila o predelu za papalino. Navedene države članice so obe skupni priporočili poslale v posvetovanje ustreznim svetovalnim svetom.
                  
               
                     (3)
                  
                  
                     Ker so v obeh skupnih priporočilih predlagane spremembe Priloge V k Uredbi (EU) 2019/1241, ta delegirana uredba določa ukrepe, ki jih priporočajo države članice glede predela za papalino in predela za morsko ploščo.
                  
               
                     (4)
                  
                  
                     Znanstveni, tehnični in gospodarski odbor za ribištvo (STECF) je ocenil dokaze, ki so jih predložile države članice v podporo določbam iz obeh skupnih priporočil (3). Predlagani ukrepi so bili ocenjeni v skladu z načeli iz člena 15(4) Uredbe (EU) 2019/1241.
                  
               
                     (5)
                  
                  
                     Države članice so v skupnem priporočilu o predelu za morsko ploščo predlagale uvedbo posebne izjeme za plovila, katerih moč motorja presega 221 kW in uporabljajo danske potegalke, pod pogojem da taka plovila izpolnjujejo pravila glede velikosti mrežnega očesa iz točke 1.1 dela B Priloge V k Uredbi (EU) 2019/1241. STECF je analiziral dokaze, ki so jih predložile države članice, in ugotovil, da glede na omejeno število zadevnih plovil in omejen vpliv danske potegalke na dno ni pričakovati, da bi uvedba posebne izjeme za dansko potegalko bistveno vplivala na raven varstva znotraj območja. Predlagani ukrep bi bilo zato treba vključiti v to uredbo.
                  
               
                     (6)
                  
                  
                     V skupnem priporočilu o predelu za morsko ploščo je bilo nadalje predlagano, da se v točki 2.2(c) dela C Priloge V k Uredbi (EU) 2019/1241 izraz „pridnene vlečne mreže“ nadomesti z izrazom „pridnene vlečne mreže s širilkami“. STECF je analiziral dokaze, ki so jih predložile države članice, in ugotovil, da bo predlagana sprememba verjetno odpravila vse dvoumnosti v uredbi in zagotovila vsaj enakovredne in verjetno višje ravni varstva, kot so trenutno določene v Uredbi (EU) 2019/1241. Predlagani ukrep bi bilo zato treba vključiti v to uredbo.
                  
               
                     (7)
                  
                  
                     Skupno priporočilo o predelu za morsko ploščo vsebuje tudi predlog, da se po začetku uporabe te uredbe dolžina plovil z vlečno mrežo z gredjo, ki se vključijo na seznam plovil iz točke 2.4 dela C Priloge V k Uredbi (EU) 2019/1241, omeji na največ 24 m. STECF je analiziral dokaze, ki so jih predložile države članice, in sklenil, da bo ta omejitev zagotovila ravni varstva, ki so vsaj enakovredne tistim, ki so trenutno predpisane v Uredbi (EU) 2019/1241. Predlagani ukrep bi bilo zato treba vključiti v to uredbo.
                  
               
                     (8)
                  
                  
                     Države članice so v skupnem priporočilu o predelu za papalino predlagale, da se v obdobju treh let nadaljuje praksa izvzetja iz uporabe pravil, ki veljajo za predel za papalino, za plovila z določenim orodjem, in sicer od 1. julija do 31. oktobra, kot je določeno v Delegirani uredbi Komisije (EU) št. 1395/2014 (4) za obdobje do 31. decembra 2020. STECF je analiziral dokaze o predelu za papalino, ki so jih predložile države članice, in ugotovil, da ni jasnih znakov, da je izvzetje iz uporabe pravil, ki veljajo za predel za papalino, od leta 2017 povzročilo škodo staležu sleda. STECF je nadalje ugotovil, da je malo verjetno, da bi izvzetje iz uporabe pravil, ki veljajo za predel za papalino, povzročilo nižje ravni varstva od veljavnih. Vendar je STECF ugotovil, da je za dokaz, da se bodo ohranile enakovredne ravni varstva, potrebnih več let spremljanja ribolova. STECF je zato predlagal, da se učinek izvzetja iz uporabe pravil po treh letih spremljanja ponovno oceni. Države članice so se zavezale, da bodo v tem obdobju spremljale vpliv izvzetja iz uporabe pravil, ki veljajo za predel za papalino, in sicer z zbiranjem podatkov, ki so v njihovem skupnem priporočilu določeni v zvezi s prilovom sleda pri ribolovu papaline. Te podatke bodo predložile v oceno STECF. Predlagani ukrep bi bilo zato treba vključiti v to uredbo.
                  
               
                     (9)
                  
                  
                     Uredbo (EU) 2019/1241 bi bilo zato treba ustrezno spremeniti.
                  
               
                     (10)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi –
                  
               SPREJELA NASLEDNJO UREDBO:
         
            Člen 1
            Uredba (EU) 2019/1241 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. maja 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (3)  https://stecf.jrc.ec.europa.eu/documents/43805/2786172/STECF+PLEN+20-03.pdf, strani 93–105 (predel za papalino) in strani 106–113 (predel za morsko ploščo).
         
            (4)  Delegirana uredba Komisije (EU) št. 1395/2014 z dne 20. oktobra 2014 o načrtu za zavržke pri ribolovu nekaterih malih pelagičnih vrst in ribolovu za industrijske namene v Severnem morju (UL L 370, 30.12.2014, str. 35).
      
      
         
            PRILOGA
            Del C Priloge V k Uredbi (EU) 2019/1241 se spremeni:
            
                        (1)
                     
                     
                        točka 2.2 se spremeni:
                        
                                    (a)
                                 
                                 
                                    točka (c) se nadomesti z naslednjim:
                                    
                                                „(c)
                                             
                                             
                                                plovilom, katerih moč motorja presega 221 kW, se dovoli uporaba pridnenih vlečnih mrež s širilkami, in plovilom v paru, katerih skupna moč motorja presega 221 kW, se dovoli uporaba pridnenih vlečnih mrež za vleko v paru pod pogojem, da taka plovila ne izvajajo usmerjenega ribolova morske plošče in morskega lista ter izpolnjujejo ustrezna pravila glede velikosti mrežnega očesa iz dela B te priloge;“;
                                             
                                          
                              
                                    (b)
                                 
                                 
                                    doda se naslednja točka (d):
                                    
                                                „(d)
                                             
                                             
                                                plovilom, katerih moč motorja presega 221 kW, se dovoli uporaba danskih potegalk pod pogojem, da taka plovila izpolnjujejo pravila glede velikosti mrežnega očesa iz točke 1.1 dela B te priloge.“;
                                             
                                          
                              
                  
                        (2)
                     
                     
                        točka 2.4 se nadomesti z naslednjim:
                        
                                    „2.4.
                                 
                                 
                                    Plovila, ki jim je dovoljen ribolov na območju iz točke 2.1, se vključijo v seznam, ki ga Komisiji pošlje vsaka država članica. Skupna moč motorjev plovil iz točke 2.2(a) na takšnem seznamu ne presega skupne moči motorjev, kot je bila evidentirana za vsako državo članico na dan 1. januarja 1998. Ribiška plovila, ki jim je dovoljen ribolov, imajo dovoljenje za ribolov v skladu s členom 7 Uredbe (ES) št. 1224/2009. Od 1. julija 2021 se lahko na navedeni seznam dodajo samo plovila z vlečnimi mrežami z gredjo, katerih skupna dolžina ne presega 24 metrov.“;
                                 
                              
                  
                        (3)
                     
                     
                        členu 4 se dodajo naslednji odstavki:
                        „Z odstopanjem od tretje alinee prvega odstavka se navedena alinea do 31. decembra 2023 ne uporablja za ribolov z naslednjim orodjem:
                        
                                    (a)
                                 
                                 
                                    vlečnim orodjem z velikostjo mrežnega očesa, manjšo od 32 mm;
                                 
                              
                                    (b)
                                 
                                 
                                    zapornimi plavaricami; ali
                                 
                              
                                    (c)
                                 
                                 
                                    zabodnimi mrežami, zapletnimi mrežami, trislojnimi mrežami in visečimi mrežami z velikostjo mrežnega očesa, manjšo od 30 mm.
                                 
                              Države članice z neposrednim upravljalnim interesom Komisiji do 15. decembra 2023 predložijo podatke o spremljanju, ki podpirajo odstopanje.“